
	 _________________________ 
(sutarties data, numeris, sudarymo vieta)

____________________________________ , toliau – Bendrovė arba Darbdavys), atstovaujamas
(juridinio asmens pavadinimas)
__________________________________________________ , 
(pareigos, vardas, pavardė) 
ir
__________________________________________________ , toliau – Darbuotojas, 
(vardas, pavardė) 

toliau kartu vadinami „Šalimis“, o atskirai – „Šalimi“,

	sudarė šią darbo sutartį, pagal kurią Darbuotojas priimamas dirbti šiomis darbo sutarties sąlygomis:
1. Darbovietė: [Pavadinimas].
Konkreti darbo funkcijos atlikimo vieta: [adresas].
2. Pareigos: [Galite nurodyti tik pareigas, o funkcijas detalizuoti pareiginiuose nuostatuose arba detaliai įvardyti ir konkrečias funkcijas.].
Įgyvendindamas savo teises bei vykdydamas pareigas, Darbuotojas privalo vadovautis pareiginiais nuostatais, taip pat laikytis Lietuvos Respublikos įstatymų, Darbdavio vidiniuose dokumentuose nustatytų reikalavimų bei Darbdavio administracijos nurodymų.
3. Darbo sutarties pobūdis
Sudaroma neterminuota /arba [terminuota sutartis iki ......] darbo sutartis.
4. Darbo užmokestis
4.1. Darbdavys įsipareigoja mokėti Darbuotojui pagrindinį darbo užmokestį – mėnesinį pareiginį atlyginimą, kurį sudaro [XXXX] EUR, neatskaičius mokesčių.
4.2. Darbdavys gali mokėti Darbuotojui premijas ir (arba) piniginius priedus atskiru savo sprendimu arba Įmonėje nustatyta tvarka. Šie mokėjimai nėra laikomi šios Sutarties dalimi ir atliekami išimtinai Darbdavio nuožiūra.
4.3. Pagrindinis darbo užmokestis, atskaičius teisėtas išskaitas ir mokesčius, mokamas ne rečiau kaip 2 (du) kartus per mėnesį Darbdavio nustatyta tvarka. Darbuotojo rašytiniu prašymu, pateiktu Darbdaviui, darbo užmokestis gali būti mokamas 1 (vieną) kartą per mėnesį. Darbo užmokestis mokamas pervedant jį į Darbuotojo banko sąskaitą.
4.4. Darbuotojas sutinka, jog informacija apie priskaičiuotą ir išmokėtą darbo užmokestį, jo sudedamąsias dalis, priedus bei premijas Darbuotojui būtų pateikiama elektroniniu paštu [el.pastas@el.pastas.lt].

5. 
Išbandymo laikotarpis
5.1. Nustatomas 3 (trijų) [gali būti nustatomas trumpesnis] mėnesių išbandymo laikotarpis.
6. Darbo laikas
6.1. Darbo laiko norma – [40 val. per savaitę arba kitokia, atsižvelgiant į LR Darbo kodeksą].
6.2. Darbo laiko režimas – [nekintanti 5 darbo dienų savaitė nuo pirmadienio iki penktadienio].
Darbo laiko pradžia ir pabaiga, pertraukos nustatomos Įmonės darbo tvarkos taisyklėse.
7. Kasmetinių atostogų trukmė
7.1. Kasmetinių atostogų suteikimo tvarka, jų trukmė ir apmokėjimo sąlygos nustatomos pagal LR teisės aktus.
8. Darbo funkcijų vykdymo sustabdymas
8.1. Darbdavys turi teisę savo nuožiūra vienašališkai sustabdyti Darbuotojo darbo pareigų vykdymą ir įpareigoti Darbuotoją nustatytą laiką nesilankyti Darbdavio patalpose, nebendrauti su Darbdavio klientais / partneriais ir grąžinti Darbdaviui visas darbo priemones, dokumentus ir kitą turtą žemiau nurodytais atvejais:
8.1.1. bet kuriai iš Šalių įteikus kitai Šaliai prašymą arba įspėjimą dėl šios Sutarties nutraukimo, nepriklausomai nuo Sutarties nutraukimo pagrindo bei aplinkybių;
8.1.2. kitais atvejais, kai reikia apsaugoti teisėtus Darbdavio verslo interesus.
8.2. Sustabdžius Darbuotojo darbo pareigų vykdymą Darbuotojui bus mokamas vidutinis jo darbo užmokestis, nebent teisės aktai nustatytų kitaip. Šiuo laikotarpiu Darbuotojas privalo būti pasiekiamas Darbdaviui telefonu ir el. paštu įprastomis darbo val.
9. Kitos darbo sutarties sąlygos
9.1. Asmens duomenys. Darbdavys darbuotojo asmens duomenis tvarko darbdavio teisinių prievolių vykdymo tikslu ir užtikrina, kad darbdavio vykdomas darbuotojo asmens duomenų tvarkymas atitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 5 ir 6 straipsnių bei Lietuvos Respublikos asmens duomenų teisinės apsaugos įstatymo nuostatas.
9.2. Darbuotojui yra žinoma, kad:
9.2.1. Darbdavys vidaus administravimo tikslu tvarkys šiuos Darbuotojo asmens duomenis: vardas, pavardė; asmens kodas; gyvenamosios vietos adresas; telefono numeris; elektroninio pašto adresas; banko sąskaitos numeris; duomenys, įrodantys teisę į Darbo kodekse nustatytas lengvatas (duomenys apie neįgalumą; duomenys apie turimą (-us) vaiką (-us) iki 14 metų ar neįgalų vaiką iki 18 metų, duomenys apie darbuotojo sveikatos būklę; duomenys, kad darbuotojas vaiką (-us) augina vienas); priėmimo į darbą ir atleidimo datos; poilsio laikas; informacija apie nuobaudas pas Darbdavį; pilietybė [nurodyti papildomus duomenis jei reikalinga].
9.2.2. Šių duomenų tvarkymo teisinis pagrindas – Darbo sutartis ir Darbuotojo sutikimas.
9.2.3. Asmens duomenys, tvarkomi šiuo tikslu, saugomi 50 metų po sutarties pasibaigimo.
9.2.4. Darbuotojo asmens duomenys bus teikiami tretiesiems asmenims tik teisės aktų nustatyta tvarka. 
9.3. Darbuotojo informavimas. Darbuotojas prieš pradėdamas dirbti privalo susipažinti ir nuosekliai laikytis Darbdavio patvirtintų darbo tvarkos taisyklėse ir kitų Įmonės vidaus dokumentų. Darbuotojas su visais darbo tvarkos taisyklių ir / ar kitų Įmonės vidaus dokumentų pakeitimais bus supažindinamas jo nurodytu elektroniniu paštu.
9.4. Laikoma, kad visa Darbdavio informacija pateikta Darbuotojui Darbdavio suteiktu el. paštu elektroninio pašto adresu yra pateikta tinkamai praėjus 3 (trims) darbo dienom nuo šios informacijos išsiuntimo iš Darbdavio elektroninio pašto. Darbuotojas turi pareigą tikrinti elektroninį paštą ne rečiau kaip 1 kartą per parą [galima nurodyti kitą tikrinimo termino dažnumą].
Įmonės turtas ir jo naudojimas
9.5. Darbuotojas įsipareigoja ne vėliau kaip paskutinę darbo dieną (o Darbdaviui pareikalavus – ir bet kada anksčiau) grąžinti Darbdaviui visą Darbdaviui priklausantį materialųjį ir nematerialųjį turtą, kurį Darbuotojas naudojo darbo funkcijoms atlikti arba kitais tikslais darbo santykių metu (įskaitant, bet tuo neapsiribojant, dokumentus, įrenginius, duomenų laikmenas ir kitas vertybes), taip pat visas Darbdaviui priklausančias Darbuotojo mokėtinas sumas.
9.6. Jeigu Darbuotojas darbo priemones, įrankius naudos ne darbo funkcijų vykdymui, įskaitant, bet neapsiribojant, jei Darbuotojas kompiuterį naudos nelegalių įrašų, programų parsisiuntimui ir / arba naudojimui, tuomet atsakomybė už tokius veiksmus teks Darbuotojui. Toks Darbuotojo elgesys bus laikomas šiurkščiu darbo drausmės pažeidimu ir Darbuotojas privalės atlyginti visą Darbdaviui padarytą žalą.
9.7. Darbuotojas ne vėliau kaip iki paskutinės darbo dienos įsipareigoja atlikti darbų, materialinių vertybių, buhalterinės apskaitos dokumentų ir kitų dokumentų, kuriais Darbuotojas disponuoja arba privalo disponuoti pagal užimamas pareigas, perdavimą. Materialinių vertybių bei darbų priėmimas – perdavimas įteisinamas abiejų šalių pasirašytu priėmimo-perdavimo aktu. Perduodamų darbų, buhalterinės apskaitos dokumentų ir kitų dokumentų sąrašą įsipareigoja parengti Darbuotojas.
10. Žalos atlyginimas
10.1. Darbdavys ar darbuotojas privalo atlyginti darbo pareigų pažeidimu vienas kitam padarytą žalą. Atlygintinos žalos dydį sudaro tiesioginiai Darbdavio nuostoliai bei negautos pajamos.
10.2. Darbuotojo padaryta ir jo gera valia šalių susitarimu natūra arba pinigais neatlyginta žala neviršijant jo vieno vidutinio mėnesinio darbo užmokesčio gali būti išskaitoma iš darbuotojui priklausančio darbo užmokesčio Darbdavio rašytiniu nurodymu.
11. Baigiamosios nuostatos
11.1. Darbuotojas privalo pranešti apie savo adreso, telefono numerio ir (ar) el. pašto adreso pasikeitimą. Neįvykdžius šio įsipareigojimo, Darbdavio išsiųsti pranešimai Darbuotojui šioje Sutartyje nurodytu adresu ir (ar) el. pašto adresu bus laikomi tinkamais.
11.2. Šios darbo sutarties nuostatos galioja tiek, kiek jos neprieštarauja galiojantiems teisės aktams. Jeigu bus nustatyta, kad kuri nors šios darbo sutarties nuostata yra negaliojanti ar neįgyvendinama, kitos šios darbo sutarties nuostatos toliau lieka galioti ir taikoma didžiausia pagal galiojančius įstatymus galima taikyti tokių nuostatų apimtis. Jeigu kuri nors šios darbo sutarties nuostata gali būti aiškinama dvejopai, ir jei pagal vieną tų aiškinimų nuostata laikoma negaliojančia, o pagal kitą – galiojančia, šalys susitaria remtis tuo aiškinimu pagal kurį nuostata laikoma galiojančia arba bendru sutarimu pakeisti nuostatą taip, kad ji taptų atitinkančia teisės aktų reikalavimus.
11.3. Ši darbo sutartis įsigalioja, kai Darbuotojas pradeda dirbti.
12. Darbuotojas pradeda dirbti nuo [XXXX m. X mėn. X d.]
12.1. Įmonėje [nėra/yra] galiojančios kolektyvinės sutarties.
12.2. Ginčai dėl šios darbo sutarties nagrinėjami Lietuvos Respublikos darbo kodekso nustatyta tvarka.
12.3. Sutartis sudaryta 2 (dviem) vienodos teisinės galios egzemplioriais lietuvių kalba, po vieną Darbdaviui ir Darbuotojui.

	Darbuotojas:

	___________________________________________
(juridinio asmens pavadinimas)
	________________________________________
(vardas, pavardė)

	___________________________________________

	___________________________________________
(pareigos, vardas, pavardė)
	________________________________________
	

	(vardas, pavardė)




	A.V.

